Die Instituut vir Kultuur en Geskiedenis (IKG) het gedurende Meimaand ’n spesiale verslag in Engels opgestel wat ingedien is by die parlement se gesamentlike komitee vir die hersiening van die grondwet. Die besluit wat die ANC in die parlement deurgevoer het (met die ondersteuning van Julius Malema se EFF) oor grondonteiening sonder vergoeding is na hierdie komitee vir oorweging verwys. Die komitee moet besluit hoe Artikel 25 van die RSA Grondwet aangepas moet word om onteiening sonder vergoeding in uitdruklike terme toe te laat. So ’n ingrypende wysiging sal verskeie maatreëls in die grondwet buite werking stel, en dit sal die howe verplig om die staat se arbitrêre beslaglegging op grond te aanvaar. Om hierdie rede word die ANC se planne oor grond deur baie instansies as “grondroof” of “diefstal” beskryf.
Dit sal die rewolusionêre program om ’n sosialistiese ekonomie in Suid-Afrika te vestig, versterk — soorgelyk aan wat elders in Afrika gebeur het.
Verskeie basiese regte wat tans in die grondwet van Suid-Afrika verskans is, sal deur hier-die plan negeer word.